Η **Βασιλική Όπερα της Βαλέτας**, γνωστή επίσης και ως **Βασιλικό Θέατρο**, ήταν ένα μέγαρο όπερας και χώρος τέχνης στη Βαλέτα της Μάλτας. Σχεδιάστηκε από τον Άγγλο αρχιτέκτονα Έντουαρντ Μίντλετον Μπάρι και ανεγέρθη το 1866. Το 1873 υπέστη σοβαρές ζημιές στο εσωτερικό της λόγω μιας πυρκαγιάς, της οποίας οι συνέπειες αποκαταστάθηκαν το 1877. Κατά τη διάρκεια του Β΄ Παγκοσμίου Πολέμου, το 1942 δέχτηκε σφοδρό αεροπορικό βομβαρδισμό. Πριν την καταστροφή του, ήταν ένα από τα εντυπωσιακότερα κτήρια στη Βαλέτα. Είχε μήκος 63 μέτρα, πλάτος 34 μέτρα και χωρητικότητα θεατών 1.095 καθισμένων και 200 όρθιων.

Μετά το βομβαρδισμό, η πρόσοψη και η κεντρική αίθουσα ήταν ένας σωρός από πέτρες, ενώ η στέγη είχε καταρρεύσει. Ωστόσο, το πίσω άκρο που ξεκινούσε από την κιονοστοιχία έμεινε ανέπαφο. Ορισμένες δομές του κτιρίου κατεδαφίστηκαν στα τέλη της δεκαετίας του 1950 για λόγους ασφαλείας.

Έπειτα από μια σειρά από αποτυχημένα σχέδια για την ανοικοδόμηση του θεάτρου, το 2006 η κυβέρνηση ανακοίνωσε την πρόθεσή της να προχωρήσει στην ανάπλαση του χώρου και να μεταφέρει εκεί το κοινοβούλιο της χώρας, το οποίο στεγαζόταν τότε στο πρώην Οπλοστάσιο του Παλατιού του Μεγάλου Μάγιστρου. Η πρόταση δεν έλαβε ιδιαίτερα θετική ανταπόκριση, δεδομένου ότι ανέκαθεν θεωρούνταν ότι ο χώρος έπρεπε να στεγάζει κάποιο πολιτιστικό κέντρο. Ωστόσο, ο Ιταλός αρχιτέκτονας Ρέντσο Πιάνο προσεγγίστηκε από την κυβέρνηση και ξεκίνησε μελέτες για την ανακατασκευή του πρώην θεάτρου. Το 2008 η κυβέρνηση ανακοίνωσε τον προϋπολογισμό του έργου, ύψους 80 εκατομμυρίων ευρώ. Ο Πιάνο αποθάρρυνε την κυβέρνηση από το να χτίσει το νέο κοινοβούλιο στο χώρο της όπερας και αντιπρότεινε το χώρο απέναντι απο αυτή με μια ταυτόχρονη ανάπλαση της ευρύτερης περιοχής. Η πρόταση του Πιάνο που τελικώς έγινε αποδεκτή ήταν η μετατροπή του χώρου της πρώην όπερας σε ένα υπαίθριο θέατρο.

Η ανάπτυξη του θεάτρου από τον Πιάνο εκείνη την εποχή προκάλεσε έντονες συζητήσεις. Η κυβέρνηση συνέχισε τα σχέδια και το υπαίθριο θέατρο εγκαινιάστηκε επισήμως στις 8 Αυγούστου 2013. Το θέατρο ονομάστηκε «Pjazza Teatru Rjal» (δηλ. *Πλατεία Βασιλικού Θεάτρου*), προς τιμήν του αρχικού κτιρίου της όπερας.

Εικόνες
-------

* Νυχτερινή σύγχρονη άποψη του θεάτρουΝυχτερινή σύγχρονη άποψη του θεάτρου
* Η Βασιλική Όπερα το 1935Η Βασιλική Όπερα το 1935
* Η Βασιλική Όπερα το 1911Η Βασιλική Όπερα το 1911
* Άποψη της εισόδουΆποψη της εισόδου
* Το εσωτερικό του θεάτρουΤο εσωτερικό του θεάτρου

Παραπομπές
----------

1. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 11639. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.
3. ↑  Borg, Malcolm (2001). *British Colonial Architecture: Malta, 1800-1900*. Publishers Enterprises Group. σελ. 138. ISBN 978-9990903003.
4. ↑  Squires, Nick (8 Μαΐου 2010). «Maltese anger at plans to rebuild Valletta». *The Daily Telegraph* (London).. Ανακτήθηκε στις 16 Απριλίου 2019.
5. ↑  Rix, Juliet (2015). *Malta and Gozo*. Bradt Travel Guides. σελ. 118. ISBN 978-1784770259.
6. ↑  «Valletta's Royal Opera House, from glamour to rubble». *The Man Who Went To Malta*. 12 Δεκεμβρίου 2011. Αρχειοθετήθηκε από το πρωτότυπο στις 4 Ιανουαρίου 2014.
7. ↑  Denaro, Victor F. (1959). Houses in Kingsway and Old Bakery Street, Valletta Αρχειοθετήθηκε 2015-11-17 στο Wayback Machine.. Melita historica. *Journal of the Malta Historical Society*. 2 (4). σελ. 202.
8. ↑  Bonnici, Joseph· Cassar, Michael (1990). *The Royal Opera House – Malta*. Gutenberg Press. σελ. 79.
9. ↑  Mallia, Nicholas. David Felice, επιμ. «Chalet». *The Architect* (Media Today): 11. .
10. ↑  «Pjazza Teatru Rjal». *Malta Ministry of Culture*. Αρχειοθετήθηκε από το πρωτότυπο στις 10 Απριλίου 2019. Ανακτήθηκε στις 16 Απριλίου 2019.
11. ↑  «Valletta's open theatre officially inaugurated». *Times of Malta*. 8 Αυγούστου 2013.. Ανακτήθηκε στις 4 January 2014.
12. ↑  Ameen, Juan (29 June 2013). «Pjazza Teatru Rjal to host arts festival». *Times of Malta*.. Ανακτήθηκε στις 15 Απριλίου 2016.

Εξωτερικοί σύνδεσμοι
--------------------

* Badger, George Percy (1869). *Historical Guide to Malta and Gozo*. Calleja. σελίδες 218–219.
* Gauci, M. (2009). «New Light On Webster Paulson and his Architectural Idiosyncrasies». *Proceedings of History Week (PHW)* **12** (9): 137–150. ISBN 978-99932-7-400-1. Αρχειοθετήθηκε από το πρωτότυπο στις 2017-07-29.. Ανακτήθηκε στις 2020-03-29.
* A brief history of the Opera House
* The Renzo Piano Valletta City Gate Project Press Article Archive
* Pjazza Teatru Rjal (επίσημη ιστοσελίδα) Αρχειοθετήθηκε 2020-08-08 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1008154329448026970004
* LCCN: sh2016002358

 |

 |